BJC ปรับขึ้น 3.41% หลังกองทุนบัวหลวงถือหุ้นเพิ่ม, เล็งเข้า MSCI
BJC ปรับขึ้น 3.41% หลังกองทุนบัวหลวงเข้าถือหุ้นเพิ่ม - เล็งเข้าสู่ดัชนี MSCI โดย ณ เวลา 11.37 น. ราคาอยู่ที่ 45.50 บาท บวก 1.50 บาท หรือ 3.41% ด้วยมูลค่าซื้อขาย 468.29 ล้านบาท ด้านบล.เมย์แบงก์ กิมเอ็ง (ประเทศไทย) แนะ"สะสม" ราคาเป้าหมาย 50 บาท
2 ส.ค. 2559

ผู้สื่อข่าวรายงานว่า ราคาหุ้นบริษัท เบอร์ลี่ ยุคเกอร์ จำกัด (มหาชน) หรือ BJC โดย ณ เวลา 11.37 น. ราคาอยู่ที่ 45.50 บาท บวก 1.50 บาท หรือ 3.41% ด้วยมูลค่าซื้อขาย 468.29 ล้านบาท
ด้านบล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะ “สะสม”หุ้น บมจ.เบอร์ลี่ ยุคเกอร์ (BJC) ราคาเหมาะสม 50.00 บาท ราคาหุ้นมี Sentiment บวก หลังบลจ.บัวหลวง รายงานการถือหุ้น BJC แตะระดับสูงกว่า 5% เป็น 5.6% และมีโอกาสถูกเพิ่มเข้าสู่ดัชนี MSCI Thailand ซึ่งจะประกาศในวันที่ 11 ส.ค.
เนื่องจากการเพิ่มทุนส่งผลให้ขนาด Market Cap เพิ่มขึ้นเป็น 1.4 แสนล้านบาท และจะเพิ่มขึ้นเป็น 1.7 แสนล้านบาท หลังการเพิ่มทุนครั้งที่สองในสัดส่วน 2 หุ้นเดิมต่อ 1 หุ้นใหม่เสร็จสิ้นการชำระเงินในวันที่ 4 ส.ค.
นอกจากนี้ Valuation ยังถูกซื้อขาย PBV เพียง 1.7 เท่า เทียบกับกลุ่มค้าปลีกที่ราว 3 เท่า ดังนั้น หากอิง PBV ที่ 2.0 เท่าจะได้เป้าหมายที่ 50.00 บาท